CONSILIUL MUNICIPAL ORHEI

PROIECT

DECIZIE

 Nr\_\_\_\_\_\_\_\_\_\_\_\_\_\_\_\_\_\_\_ din\_\_\_\_\_\_\_\_\_\_\_\_\_\_\_2017

Cu privire la aprobarea Regulamentului

de desfăşurare a activităţii Serviciului de supraveghere

şi îngrijire a animalelor fără stăpîn

În temeiul art. 14 alin. (2) lit. m) al Legii privind administraţia publică locală nr. 436-XVI din 28 decembrie 2006, în conformitate cu prevederile Hotărîrii Guvernului nr. 494 din 1998 privind măsurile de combatere şi profilaxie a rabiei, Deciziei Consiliului Municipal Orhei nr. 3.5 din 17.03.2017 ”Cu privire la organizarea Serviciului de supraveghere şi îngrijire a animalelor fără stăpîn”,

CONSILIUL MUNICIPAL ORHEI DECIDE:

1. Se aprobă Regulamentul de desfăşurare a activităţii Serviciului de supraveghere şi îngrijire a animalelor fără stăpîn din municipiului Orhei, conform anexei la prezenta decizie.
2. Administraţia Serviciului va întreprinde acţiunile respective pentru organizarea activităţii personalului în conformitate cu prevederile Regulamentul aprobat în prezenta decizie.
3. Viceprimarii de ramură a mun. Orhei vor asigura controlul executării prezentei decizii.

Viceprimar al mun.Orhei Viorel DANDARA

Viceprimar al mun. Orhei Valerian CRISTEA

Viceprimar al mun. Orhei Reghina APOSTOLOVA

Specialist (jurist) Serghei LABLIUC

Contabil-şef interimar Anastasia ŢURCAN

Autor: Cristina COJOCARI

specialist, tel. 0235-247-37;

e-mail: primaria@orhei.md

Secretar al consiliului mun. Orhei Ala BURACOVSCHI

PROIECT

Anexa nr. 1

la Decizia Consiliului municipal Orhei

nr. \_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_

**REGULAMENT**

**de desfăşurare a activităţii Serviciului de supraveghere şi îngrijire**

**a animalelor fără stăpîn din Municipiul Orhei**

**Capitolul I**

**Dispoziţii generale**

1. Prezentul regulament stabileşte cadrul juridic şi condiţiile în care se desfăşoară activitatea Serviciului de supraveghere şi îngrijire a animalelor fără stăpîn din Municipiul Orhei, în conformitate cu principiile şi reglementările prevăzute în:
* Legea privind administraţia publică locală nr. 436-XVI din 28.12.2006;
* Hotărîrea Guvernului nr. 494 din 1998 privind măsurile de combatere şi profilaxie a rabiei;
* Decizia Consiliului mun. Orhei nr. 7.18 din 24.10.2014,,Cu privire la aprobarea Regulilor de întreţinere a cîinilor şi pisicilor pe teritoriul oraşului Orhei”.
1. În sensul prezentului regulament termenii şi expresiile de mai jos au următoarele semnificaţii:

***a) cîine fără stăpân***: orice cîine crescut, adăpostit, ţinut pe domeniul public, în locuri publice sau în spaţiile adiacente acestora, în afara proprietăţii stăpînului sau deţinătorului acestuia, necontrolat, nesupravegheat, liber, abandonat, inclusiv cei identificaţi prin microcipare sau alt mijloc alternativ de identificare, stabilit de către Agenţia Naţională pentru Siguranţa Alimentelor.

***b) deţinător de cîine-proprietarul cîinelui***, precum şi orice persoană care are în îngrijire unul sau mai mulţi cîini;

***c) sterilizare*** - operaţiune prin care se realizează suprimarea funcţiei reproducătoare a cîinilor;

***d) revendicarea cîinelui*** - solicitarea de restituire formulată de persoana care a deţinut anterior cîinele;

***e) abandonul cîinelui*** - lăsarea unui cîine, aflat în proprietatea şi/sau îngrijirea omului,
pe domeniul public, fără hrană, adăpost şi tratament medical;

***f) azil pentru cîini*** - adăpost pentru cîinii fără stăpîn;

***g) adopţie*** - procedura de preluare în proprietate a cîinilor fără stăpîn din adăposturi, de către persoane fizice sau juridice;

***h) capturare*** - operaţiunea de prindere a cîinilor efectuată de către personalul Serviciului de supraveghere şi îngrijire a animalelor fără stăpîn;

***k) cîine de rasă comună*** - orice cîine care nu poate fi asimilat unei rase omologate;

***l) examen medical veterinar*** - procedura efectuată de un medic veterinar organizat în condiţiile legii prin care se urmăreşte stabilirea statusului clinic de sănătate;

***m) supravegherea şi îngrijirea cîinilor fără stăpîn -*** ansamblu de operaţiuni şi proceduri care au ca scop controlul populaţiei de cîini fără stăpîn;

***n) serviciu de supraveghere şi îngrijire a animalelor fără stăpîn*** - serviciu de utilitate publică, înfiinţat în cadrul Primăriei municipiului Orhei, în condiţiile legii, de consiliul local al municipiului Orhei conform Deciziei nr. 3.5 din 17.03.2017 ”Cu privire la organizarea Serviciului de supraveghere şi îngrijire a animalelor fără stăpîn”, în scopul supravegherii şi îngrijirii animalelor fără stăpîn în raza municipiului Orhei;

***o) personal al serviciului de supraveghere şi îngrijire a animalelor fără stăpîn*** - persoană(e)/specialist(ti) angajată(ţi) care are/au competenta si capacitate de a îndeplini atribuţiile de funcţie conform contractului individual de muncă încheiat între Primăria municipiului Orhei şi căreia i s-a delegat, încredinţat în condiţiile legii, realizarea activităţii de gestionare, supraveghere şi îngrijire a animalelor fără stăpîn;

***p) mijloc de identificare*** - orice dispozitiv de tipul microcipului, tatuajului, care conţine informaţii necesare identificării deţinătorului cîinelui, respectiv a serviciului public care a gestionat cîinele;

***q) identificare*** - operaţiunea prin care se ataşează cîinelui un mijloc de identificare, precum şi operaţiunea de citire a mijlocului de identificare şi de stabilire a datelor de identitate ale deţinătorului cîinelui sau a locului de provenienţă a acestuia;

***r) înregistrare*** - operaţiunea prin care datele inscripţionate pe mijlocul de identificare al animalului, precum şi alte date sunt introduse în registrele de evidenţă a cîinilor;

***s) vecini*** - proprietarii spaţiilor locative care au cel puţin un perete comun cu spaţiul locativ în care urmează să fie adăpostiţi cîinii adoptaţi din adăposturile publice.

**Capitolul II**

**Organizarea si funcţionarea Serviciului de supraveghere şi îngrijire**

**a animalelor fără stăpîn din Municipiul Orhei**

**3.** Serviciul de supraveghere şi îngrijire a animalelor fără stăpîn din Municipiul Orhei (în continuare – *Serviciu*) acţionează în interesul comunităţii locale, răspunde faţă de modul în care organizează, coordonează şi controlează gestionarea cîinilor fără stăpân din Municipiul Orhei. Serviciul este organizat de Consiliului municipal Orhei prin decizia nr.3.5 din 17.03.2017 „Cu privire la organizarea Serviciului de supraveghere şi îngrijire a animalelor fără stăpîn” şi î-şi desfăşoară activitatea în limita mijloacelor financiare disponibile aprobate anual.

**4.** Scopul Serviciului este reducerea treptată a numărului de cîini fără stăpân, ameliorarea sănătăţii şi bunăstării cîinilor din adăposturi, stoparea înmulţirii necontrolate a cîinilor de rasă comună, prevenirea abandonului şi al pierderii cîinilor, facilitarea recuperării cîinilor pierduţi, reducerea apariţiei rabiei şi a altor zoonoze, reducerea riscurilor asupra sănătăţii oamenilor, precum şi prevenirea agresivităţii asupra oamenilor şi animalelor.

**5.** Serviciul de supraveghere şi îngrijire a animalelor fără stăpîn din Municipiul Orhei realizează următoarele competenţe, în conformitate cu prevederile prezentului Regulament:

1. capturarea cîinilor fără stăpân;
2. transportul cîinilor capturaţi în Azilul pentru cîini;
3. cazarea, hrănirea, deparazitarea, vaccinarea, sterilizarea şi controlul bolilor cîinilor în Azilul pentru cîini cu respectarea normelor şi măsurilor sanitar-veterinare în vigoare;
4. identificarea şi înregistrarea cîinilor fără stăpîn în condiţiile legii.
5. adopţia şi revendicarea cîinilor;
6. programe de informare, educaţie şi responsabilizare a cetăţenilor.

**5.1.** Serviciul este dotat cu buniri imobile şi mobile care sînt bunuri proprietate publică din domeniul public ale UAT mun. Orhei, folosit de personalul Serviciului pentru exercitarea atribuţiilor în vederea îndeplinirii sarcinilor sale regulamentare.

**6.** Statele de personal ale Serviciului şi modificarea lor se aprobă prin deciza Consiliului municipal Orhei, cu prezentarea materialelor justificative respective. Numirea şi eliberarea din funcţie în Servicu se face de către Primarul municipiului Orhei, în condiţiille legii.

Confrom schemei de încadrare, personalul Serviciului de supraveghere şi îngrijire a animalelor fără stăpîn are în structura sa pesonalul veterinar, personal tehnic şi auxiliar - conducători auto şi muncitori pentru îngrijirea animalelor. Personalul încadrat în Serviciu are următoarele sarcini:

1. supravegherea animalelor capturate şi adăpostite;
2. preluarea documentelor întocmite de personalul implicat în capturarea, manipularea şi transportul animalelor;
3. înregistrarea cîinilor fără stăpîn, utilizînd formularul individual de capturare al cărui model este prevăzut în anexa nr. 4 la prezentul regulament;
4. coordoneaza întreaga activitate veterinară a Azilului;
5. preia cîinii la intrarea în Azil, examinează starea de sănătate a acestora, dispune repartizarea cîinilor în ţarcuri/boxe în funcţie de starea de sănatate, agresivitate, sex , talie si vîrsta;
6. verfică în fiecare dimineaţă, condiţiile igienico-sanitare şi starea de sănătate, hrănirea şi adăparea cîinilor aflaţi în adăpost;
7. verifică zilnic, (vizual), starea de agresivitate a câinilor aflaţi în adăpost, şi cere ingrijitorilor separea acestora în funcţie de gradul de agresivitate, talie şi vârstă;
8. completează şi conduce zilnic registrele de evidenţă a cîinilor din Azil;
9. asigura tratamentul necesar;
10. efectueaza deparazitările interne şi externe;
11. acordă asistenţă medical-veterinară, stabileşte tratament individualizat şi prescrie medicamente antiparazitare şi de uz veterinar;
12. ţine evidenţa pe baza de registre a deparazitărilor, vaccinărilor, sterilizărilor, adopţiilor, revendicărilor;
13. ia măsuri în cazul intoxicaţiilor/otrăvirilor accidentale, accidente, traumatisme;
14. ţine evidenţa intrărilor, a consumului şi stocului de medicamente şi a consumabilelor cu care lucrează;
15. anunţă autoritatea sanitar – veterinară despre orice suspiciune privind apariţia unei boli;
16. se preocupă de dezinfecţii, dezinsecţii, deratizare, supraveghează şi avizează procesele verbale pentru acestea;
17. completează şi conduce zilnic următoarele registre: registru de evidenţă a cîinilor, registru vaccinări, registru tratamente, registru toxice, registru mortalităţi;

**7.** Administrarea curentă a Serviciului de supraveghere şi îngrijire a animalelor fără stăpîn este efectuată în conformitate cu prezentul Regulament de către şeful Serviciului (în continuare Şeful) care este numit şi eliberat din funcţie de către Primarul mun. Orhei în condiţiile legii.

Şeful Serviciului are următoarele atribuţii :

- întocmeşte anual Planul de acţiuni pentru gestionarea Serviciului şi organizează activitatea lui curentă;

- prezintă informaţii şi rapoarte anuale, semestriale şi lunare privind activitatea Servicului autorităţii executive a Consilului municipal;

- poartă răspundere materială de bunurile materiale încredinţate pentru folosinţă în activitatea Serviciului conforn contractului de răspundere materială;

- ţine registrele speciale şi întocmeşte graficul de activitate a personalului;

- asigură condiţii de cazare, îngrijire şi alimentare animalelor aflate la întreţinere;

- încheie parteneriate, aprobate de Consiliul Local a Municipiului Orhei, cu organizaţiile de protecţie a animalelor interesate de promovarea adopţiilor şi sterilizarea cîinilor;

- este responsabil se organizarea şi securitatea muncii personalului, de respectarea tehnicii secutirăţii în Serviciu.

**7.1.** În baza evaluarii numărului de cîini fără stăpîn aflaţi pe raza municipiului, Şeful Serviciului va întocmi Planul de acţiune pentru gestionarea acestora care va conţine cel puţin următoarele elemente:

a) prezentarea teritoriului (suprafaţă, număr locuitori);

b) evaluarea numărului de cîini fără stăpîn sterilizaţi şi nesterilizaţi de pe raza teritoriului;

c) prezentarea resurselor materiale necesare (număr mijloace de transport şi capacitatea acestora, capacitatea de cazare totală, capacitatea de cazare alocată pentru cîinii adoptaţi);

d) prezentarea resurselor de personal necesare (personal pentru transport, personal pentru capturare, personal pentru îngrijire);

e) prezentarea acţiunilor care vor fi întreprinse;

f) planificarea acţiunilor;

g) hărţi detaliate ale teritoriului cu distribuţia populaţiei de cîini fără stapîn;

h) termene precise pentru aplicarea măsurilor;

i) termene pentru reevaluarea numărului de cîini fără stăpîn de pe raza teritoriului care trebuie efectuată semestrial.

**7.2**. Personalul veterinar al Serviciului de supraveghere şi îngrijire a animalelor fără stăpîn desfăşoară activitatea medical veterinară şi coordonează activităţile auxiliare efectuate în acest scop. Medicul veterinar exercită următoarele atribuţii:

- preia cîinii la intrarea în serviciu şi examinează starea de sănătate a acestora;

- dispune repartizarea cîinilorîn ţarcuri/boxe în funcţie de starea de sănătate a acestora, agresivitate şi sex, detalie şi vîrstă;

- examinează starea de sănătate a cîinilor aflaţi în la întreţinere în Azil;

- examinează starea de sănătate a cîinilor capturaţi;

- stabileşte diagnosticul cîinilor capturaţi şi celor aflaţi la întreţinere;

- verifică în fiecare dimineaţă condiţiile igienico-sanitare de întreţinere a cîinilor;

- verifică zilnic hrana şi adăparea cîinilor aflaţi la întreţinere în Azil;

- verifică zilnic (vizual) starea de agresivitate a câinilor aflaţi în Azil;

- cere separarea cîinilor în dependenţă de gardul de agresivitate, talie şi vîrstă;

- ţine şi completează zilnic registrele de evidenţă a cîinilor şi zona de unde provin;

- asigură tratamentul necesar;

- efectueaza deparazitările interne şi externe;

- acordă asistenţă medical-veterinară, stabileşte tratament individualizat şi prescrie medicamente antiparazitare şi de uz veterinar;

- efectueaza deparazitările interne - externe şi ţine evidenţa pe baza de registre a deparazitărilor, vaccinărilor, sterilizărilor, adopţiilor, revendicărilor;

- ia măsuri în cazul intoxicaţiilor/otrăvirilor accidentale, accidente, traumatisme;

- ţine evidenţa intrărilor, a consumului şi stocului de medicamente şi a consumabilelor cu care lucrează;

- anunţă autoritatea sanitar – veterinară despre orice suspiciune privind apariţia unei boli supuse notificării obligatorii conform legii;

- se preocupă de dezinfecţii, dezinsecţii, deratizare, supraveghează şi avizează procesele verbale pentru acestea;

- completează şi conduce zilnic următoarele registre: registru de evidenţă a cîinilor, registru vaccinări, registru tratamente;

- respectarea tuturor procedurilor;

- să instruiască angajaţii (persoanele care capturează cîinii) cu privire la folosirea substanţelor cu regim special pentru tranchilizarea cîinilor fără stăpîn (în caz de necessitate);

- gestionează repatizarea medicamentelor și le depozitează în spaţii de sigurană.

**7.3.** Personalul tehnic şi auxiliar al Serviciului de supraveghere şi îngrijire a animalelor fără stăpîn desfăşoară activitatea încredinţată în vederea realizării competenţelor şi sarcinilor Serviciului.

Muncitorii la îngrijirea animalelor exercită următoarele atribuţii:

- salubrizarea zilnică a ţarcurilor în condiţii corespunzătoare, respectînd normele igienico - sanitare în vigoare (strîns resturi de hrană si a fecalelor, curătarea hrănitoarelor, spălatul vaselor de apă, dezinfectarea spatiilor si a vaselor de alimente si apă, asigurarea aşternuturilor cu paie în sezonul de iarnă);

- transportă pe circuitul stabilit gunoiul şi rezidurile alimentare în condiţii corespunzătoare, răspunde de depunerea lor corectă în recipiente, curăţă şi dezinfectează pubelele în care se păstrează şi se transportă acestea;

- hrănirea şi adăparea animalelor (pregătirea şi selectarea hranei după conţinut şi cantitate, administrarea hranei conform programului de alimentare, asigurarea adăpătoarelor cu apă proaspătă);

- execută activităţi administrative care prevad curătenia aleilor de acces şi a spaţiilor destinate vizitatorilor, curăţenia şi întretinerea spaţiilor verzi, udarea spaţiilor verzi ori de cîte ori se impune pentru a avea un gazon frumos şi bine întretinut, golirea si curăţarea tomberoanelor pentru gunoi, întreţinerea curăţeniei în spaţiile administrative din dotare;

- execută activităţi cu caracter permanent - supravegherea animalelor, urmarirea comportamentului acestora, verificarea închizătoarelor la ţarcuri şi a adăposturilor animalelor, prevenirea actelor de indisciplină privind vizitarea Azilului, verificarea stării gardului de împrejmuire),

- capturarea, manipularea, transportarea şi predarea cîinilor la Serviciul de Supraveghere şi îngrijire a animalelor fără stăpîn din raza mun. Orhei.

Conducătorii auto exercită următoarele sarcini:

- să exploateze automobilul în conformitate cu normele tehnice stabilite;

- să nu admită deteriorarea automobilului din cauze personale sau lipsa asistenţei tehnice la momentul oportun;

- să utilizeze automobilul în scopurile Serviciului;

- să respecte ruta stabilită la efectuarea capturării şi transportării animalelor la Azil;

- să respecte regulile de ordine interioară, de tehnică a securităţii şi contra incendiilor, prezentele instrucţiuni şi dispoziţiile operative ale conducerii.

**8.** Cîinii fără stăpîn capturaţi în Municipiul Orhei vor fi transportaţi în Azilul special amenajat, unde vor fi cazaţi, cu respectarea prezentului regulament şi a dispoziţiilor legale.

**9.** Ggraficul de activitate a personalului se întocmeşte în aşa mod ca să fie asigurată activitatea şi deservirea permanentă Azilul, în vederea supravegherii cîinilor timp de 24 de ore pe zi, a adăpării suplimentare a cîinilor şi a hrănirii acestora, minim cu frecvenţa prevazută în Anexa nr.1 la prezentul regulament.

**10.** Tuturor cîinilor în Azil le va fi organizate condiţii de cazare, hrană şi apă în cantitate suficientă, posibilitate de mişcare suficientă, tratament medical, îngrijire şi atenţie, în conformitate cu prevederile din Anexa nr. 1 la prezentul regulament.

**11.** Registrele speciale întocmite în Serviciu, vor fi vizate de medicul veterinar şi vor conţine menţiuni despre: data capturării, data şi ora cazării în azil, caracteristicile individuale ale animalului, numărul de cîini prinşi, revendicaţi, adoptaţi, returnaţi, numărul fişei de adopţie, data deparazitării, data vaccinării antirabice, data sterilizării.

**12.** La intrarea în Azil, personalul veterinar preia fişele individuale de la echipajele care au realizat capturarea şi transportul cîinilor fără stăpîn, verifică dacă aceştia sunt identificaţi printr-un mijloc de identificare şi înregistrează informaţiile minime privind cîinii fără stăpîn intraţi în Azil, conform Anexei nr.5 la prezentul regulament, în Registrul de evidenţă a cîinilor fără stăpîn conform Anexei nr.6 la prezentul regulament. După înregistare, cîinii fără stăpîn sunt examinaţi medical de către medicul veterinar. La intrarea în Azil, fiecare cîine va primi un număr unic de identificare, reprezentat de numărul de ordine din registrul de intrare în Azil, dacă acesta se ţine pe suport de hîrtie, respectiv numărul generat de sistem în cazul registrului electronic. Numarul unic de identificare alocat va fi menţionat în formularele prevazute la Anexa nr.5 şi Anexa nr.6 la prezentul regulament.

**13.** La intrarea în Azil, medicul veterinar, după examinarea cîinilor, va proceda la recuperarea cîinilor clinic sănătoşi, cîinilor cu boli uşor tratabile, neagresivi, fără diferenţe de sex, vîrstă, talie, precum şi a cîinilor cu regim special, care vor fi izolaţi de restul animalelor şi adăpostiţi separat pentru a evita îmbolnăvirea sau agresarea lor prin contactul cu alţi cîini.

**14.** Azilul special amenajat al serviciului pentru gestionarea cîinilor fără stăpîn va deţine un număr suficient de cuşti de izolare destinate cîinilor bolnavi sau răniţi, animalele bolnave sau rănite vor fi izolate în cuşti adecvate si îngrijite corespunzător pe toată perioada cazării. Nu se vor caza mai mulţi cîini bolnavi în aceeaşi cuşcă.

**15.** Programul de lucru în relaţiile cu publicul al Azilului de cîini din municipiul Orhei este:

a) Zilnic, de luni pînă vineri, în intevalul orar 12.00-17.00;

b) Zilele de sîmbătă, în intervalul orar 10.00 - 14.00, ocazie cu care se vor organiza "Târguri de adopţie canină";

c) Duminica şi în zilele de sărbătoare nelucrătoare, Azilul este închis publicului vizitator.

**16.** În cuştile comune din Azil vor fi cazaţi cîinii fără stăpîn capturaţi din acelaşi areal şi introduşi în Azilul public în aceeaşi zi.

**17.** Toate cuştile din Azil se vor individualiza şi marca cu un număr unic pe adăpost; numărul unic va fi inscripţionat lizibil pe o placă din material rezistent fixată la vedere pe peretele cuştii.

**18.** La adăpostirea cîinilor fără stăpîn în Azil sunt interzis următoarele:

1. nerespectarea obligativităţii de a hrăni de 3 ori pe zi căţeii cu vârsta cuprinsă între 6-12 săptamâni;
2. nerespectarea obligativităţii de a hrăni de 2 ori pe zi, căţeii cu vârsta cuprinsă între 12 saptămâni 12 luni;
3. privarea cîinilor bolnavi sau răniţi de tratament medical;
4. cazarea căţelelor cu pui în boxe cu alţi cîini maturi;
5. cazarea cîinilor fără separarea acestora, potrivit criteriilor de talie şi agresivitate prevăzute la Anexa nr.1 la prezentul regulament;
6. aruncarea cu substanţe dezinfectante peste cîini în timpul procesului de curăţare a boxelor.

**19.** Este interzisă cazarea cîinilor fără stăpîn în Azil, în cazul în care nu sunt respectate condiţiile minime de funcţionare prevăzute la Anexa nr.1 la prezentul regulament.

**Sesizarea Şefului Serviciul de supraveghere şi îngrijire a animalelor fără stăpîn**

**din Municipiul Orhei**

**20.** Capturarea (prinderea) cîinilor fără stăpîn se realizează pe baza reclamaţiilor scrise sautelefonice ale persoanelor fizice sau juridice, adresate:

1. La telefonul de contact al Serviciuluide supraveghere şi îngrijire a animalelor fără stăpîn din Municipiul Orhei;
2. Primăriei Municipiului Orhei, prin sesizări scrise şi înregistrate la Centrul de informare şi prestări servicii (CIPS), prin corespondenţă electronică (pe [www.primaria@orhei.md](http://www.primaria@orhei.md)), cît şi prin sesizări telefonice.

**21.** Sesizarea trebuie să se refere la o situaţie concretă şi să conţină obligatoriu datele de contact ale persoanei care face sesizarea (numele, prenumele, adresa de domiciliu, număr de telefon) dar şi date explicite cu privire la evenimentul sesizat (situaţie existentă, adresă, elementele de identificare a cîinilor ce fac obiectul sesizării/reclamaţiei etc.).

**22.** Şeful serviciului va da curs sesizărilor în ordinea stabilită la telefonul de contact al Serviciului sau din cadrul Primăriei Municipiului Orhei, funcţie de gravitatea situaţiei reclamate, dar şi de alte activităţi aflate în desfăşurare la acel moment.

**23.** Şeful serviciului este obligat să acţioneze de urgenţă în toate situaţiile în care se constată prezenţa cîinilor fără stăpîn pe domeniul public al municipiului ce impune o intervenţie promptă, rapidă.

**24.** Şefulserviciului se poate autosesiza cu privire la apariţia unei situaţii care necesită intervenţia şi poate acţiona în consecinţă, potrivit unui program de lucru zilnic/săptămânal, după caz; Priorităţile de capturare pentru animalele fără deţinător sunt următoarele:

1. cîinii agresivi;
2. femelele gestante;
3. femelele în perioada de reproducere;
4. animalele bolnave sau rănite.

**Capturarea, transportul şi adăpostirea cîinilor fără stăpîn în Azil**

**25.** Activitatea de capturare a cîinilor fără stăpîn din municipiului Orhei se efectuează permanent, în tot cursul anului, prin utilizarea de dotări speciale, echipamente de lucru şi dispozitive – crose speciale, plase, cuşti-capcană sau lansatoare de seringi de uz veterinar cu produse imobilizante, cu respectarea normelor privind capturarea şi transportul cîinilor, prevăzute de reglementările legale în vigoare.

**26.** Şeful serviciului va asigura capturarea cîinilor în următoarea ordine:

1. cîinii care circulă liber, fără însoţitor, din preajma şcolilor, grădiniţelor, locurilor de joacă pentru copii, parcurilor, pieţelor publice;
2. cîinii care circulă liber, fără însoţitor, în toate locurile publice;
3. cîinii care circulă liber, fără însoţitor, în zonele periferice ale municipiului;

**27.** Capturarea, manipularea, încărcarea cîinilor fără stăpîn în autovehicule şi transportul acestora se va face cu respectarea prevederilor din Anexa nr.2 la prezentului regulament.

**27.1.** Mijlocul de transport destinat cîinilor fără stăpân care va fi vizibil marcat cu denumirea „Serviciul de supraveghere şi îngrijire a animalelor fără stăpîn din Municipiul Orhei”, cu număr de telefon, dotat cu cuşti individuale fixate corespunzător pentru a preveni deplasarea lor în timpul călătoriei şi ventilate corespunzător.

**27.2.** Persoanele care capturează cîini fără stăpîn sînt obligate să respecte normele specifice de protecţie a muncii.

**28.** La capturarea, manipularea, încărcarea cîinilor fără stăpîn în autovehicule şi transportul acestora se interzic următoarele:

1. lovirea, înţeparea, rănirea, mutilarea în orice mod a cîinilor;
2. manipularea acestora într-un mod care le provoacă dureri sau suferinţe inutile;
3. împuşcarea cu arma cu tranchilizant sau cu sarbacana a cîinilor aflaţi în cuşti sau imobilizaţi în lanţ;
4. transportarea cîinilor fara cuşti individuale de transport;
5. transportarea cîinilor în mijloace de transport neventilate corespunzător.

**29.** In cadrul activitatii de capturare a cîinilor fara stăpîn, imediat după capturarea acestora, personalul specializat al Serviciului completează formularul individual de capturare conform modelului din Anexa nr.4 la prezentul regulament, cuprinzînd informaţiile minime privind cîinii fără stăpîn capturaţi.

**Informarea populaţiei în vederea revendicării şi adopţiei**

**cîinilor fără stăpîn din Azil**

**30.** Şeful serviciului de supraveghere şi îngrijire a animalelor fără stăpîn din Municipiul Orhei,va promova adopţia şi revendicarea cîinilor şi va informa constant populaţia din municipiu cu privire la programul de funcţionare a Azilului pentru cîinii fără stăpîn, asigurînd transparenţă. În vederea îndeplinirii acestei obligaţii Şeful serviciului desfăşoară următoarele activităţi:

a) amenajarea de panouri speciale la intrarea în Azilul pentru cîinii fără stăpîn din Municipiul Orhei şi în spaţiile pentru primirea vizitatorilor; panourile de afişaj trebuie să conţină cel puţin următoarele informaţii:

1. data şi locul capturării fiecarui lot de cîini, precum şi numărul cuştilor în care cîinii respectivi sunt cazaţi;
2. adresa Azilului, adresele de e-mail precum şi numerele de telefon;
3. programul de vizitare a Azilului din Municipiul Orhei şi programul de revendicare a cîinilor fără stăpîn.

b) crearea de website-uri pentru accesul publicului la informatiile prevazute la pct.1);

c) organizarea periodica de tîrguri de adopţie a cîinilor fără stăpîn din Municipiul Orhei.

**31.** Cîinii capturaţi, care sunt identificaţi prin tatuaj sau crotaliere vor fi cazaţi separat, demarându-se în cel mai scurt timp procedurile de identificare a stăpînului/deţinătorului. Fotografia acestor animale va fi postată în cel mai scurt timp posibil, pe pagina web a Azilului/Primăriei municipiului Orhei, împreună cu toate caracteristicile individuale ale animalului şi informaţiile cu privire la posibilităţile de revendicare.

**32.** Proprietarii care constată dispariţia cîinelui sau care sunt anunţaţi de Şeful Serviciului, că animalul se afla în custodia lor, au obligaţia sa se prezinte la Azil, să revendice şi să preia cîinii pe care îi deţin, în termen de maxim 7 zile de la data anunţului.

**33.** În vederea recuperării cîinilor revendicaţi, proprietarii vor achita contravaloarea sumelor cheltuite pe perioada staţionarii acestora în Azil. Achitarea sumelor de către deţinători se va face înainte de recuperarea cîinelui revendicat din adăpost.

**Revendicarea şi adopţia**

**34.** În termen de 14 zile, cîinii capturaţi şi înregistraţi în evidenţele Azilului din municipiul Orhei, pot fi revendicaţi sau adoptaţi după cum urmează:

1. în primele 7 zile lucrătoare de la data înregistrării în evidenţele Azilului din municipiul Orhei, cîinii pot fi revendicaţi de către proprietari;
2. după expirarea termenului prevăzut la lit. a) şi pînă la expirarea termenului de 14 zile lucrătoare, cîinii pot fi revendicaţi sau adoptaţi de către persoane fizice sau juridice, din ţară în condiţiile prezentului regulament;
3. încredinţarea cîinilor spre revendicare şi adopţie se face numai după ce aceştia au fost consultaţi de către medicul veterinar, deparazitaţi, vaccinaţi antirabic, sterilizaţi şi identificaţi;
4. revendicarea şi adopţia cîinilor din Azil de către solicitanţi se fac pe baza unei declaraţii angajament, al cărei model este prevăzut în Anexa nr.3 a) şi Anexa nr.3 b) la prezentul regulament.

**35.** Şeful serviciului are obligaţia să înapoieze cîinii revendicaţi imediat după înregistrarea şi verificarea veridicităţii cererii de revendicare, potrivit programului de lucru al Azilului.

**36.** Şeful serviciului are obligaţia să se asigure că adopţia cîinilor din Azil se face cu respectarea cumulativă a următoarelor condiţii:

1. prezentarea de către adoptator a dovezii spaţiului din care să rezulte condiţiile corespunzătoare de creştere şi adăpostire a cîinilor;
2. prezentarea de către adoptator a acordului asociaţiilor de proprietari sau, după caz, a vecinilor, în cazul adoptării a mai mult de 5 cîini;
3. înregistrarea, imediat după adopţie, a cîinilor în Registrul de evidenţă a cîinilor cu stăpîn gestionat de Î.M. Servicii Comunal-Locative Orhei, conform deciziei consiliului local al municipiului Orhei nr. 7.18 din 24.10.2014 ”Cu privire la aprobarea Regulilor de întreţinere a cîinilor şi pisicilor pe teritoriul municipiului Orhei”.

**36.** Şeful serviciului, cînd dă spre revendicare şi adopţie cîini are obligaţia să furnizeze informaţia necesară Î.M. Servicii Comunal-Locative Orhei pentru a fi înregistraţi în Registrul de evidenţă a câinilor cu stăpân, gestionat de către aceştia.

**37**. Cîinii fără stăpîn din Azil pot fi revendicaţi pe toată perioada de staţionare. În perioada celor 14 zile lucrătoare de staţionare a cîinelui fără stăpîn în Azil, proprietarul care revendică are prioritate în faţa persoanei care intenţionează să adopte acelaşi cîine, chiar şi în cazul în care cererea de adopţie este anterioară cererii de revendicare. După expirarea primelor 7 zile lucrătoare de staţionare a cîinelui în Azil, în cazul în care cîinele nerevendicat a fost deja adoptat, proprietarul are dreptul să recupereze cîinele de la adoptator dacă dovedeşte că a fost în imposibilitate de a depune cererea de revendicare în primele 7 zile lucrătoare.

**38.** Adopţia cîinilor se face gratuit, pe baza declaraţiei – angajament al cărei model este prevăzut în Anexa nr.3 a) şi Anexa nr.3 b) la prezentul regulament. Cererile de adopţie se adreseaza Şefului serviciului şi se pot depune imediat ce cîinele a fost cazat în Azil, iar preluarea cîinelui de către adoptator se poate face începînd cu a 8-a zi lucrătoare din momentul cazării cîinelui în Azil, dacă acesta nu a fost revendicat.

**39.** În cazul în care cîinele adoptat va fi ţinut într-un spaţiu deschis aflat pe proprietatea privată, adoptatorul trebuie sa facă dovada, pe care o prezintă Şefului serviciului, a proprietăţii sau posesiei unei suprafeţe de teren care să permită amplasarea unor cuşti.

**40.** În cazul în care cîinele adoptat va fi adăpostit în locuinţa adoptatorului, acesta trebuie sa facă dovada existenţei unei suprafeţe locative de minimum 2,5 metri pătraţi pentru fiecare cîine adoptat, dovada care va fi prezentată Şefului serviciului.

**41.**Persoana care adoptă mai mult de 5 cîini din Azil şi îi adăposteşte într-un bloc de locuinţe, care apartine unei asociatii de proprietari, aceasta trebuie să prezinte Şefului Serviciului, la momentul depunerii cererii de adopţie, acordul asociaţiei de proprietari.

**Prelungirea perioadei de staţionare în Azil**

**a cîinilor nerevendicaţi, neadoptaţi**

**42.** Şeful serviciului poate prelungi cazarea peste perioada de 14 zile lucrătoare, pentru cîinii care nu au fost revendicaţi sau adoptaţi, dacă există spaţii suficiente de cazare. Prelungirea termenului de cazare a animalelor în Azil se face cu coordonarea autorității executive a Consiliului municipal Orhei

**Participarea asociaţiilor şi fundaţiilor pentru protecţia animalelor la acţiunile de capturare, adăpostire, deparazitare, vaccinare, sterilizare şi revendicare sau adopţie**

**a cîinilor fără stăpîn din municipiul Orhei**

**43.** Asociaţiile obştesţi şi fundaţiile pentru protecţia animalelor interesate, pot participa prin reprezentanţii acestora, la acţiunile de capturare, adăpostire, deparazitare, vaccinare, sterilizare şi revendicare sau adopţie a cîinilor fără stăpîn, efectuate de către Serviciul de supraveghere şi îngrijire a animalelor fără stăpîn, în baza unei solicitări scrise.

**44.** Primăria municipiului Orhei înregistrează solicitările asociaţiilor obşteşti şi fundaţiilor pentru protecţia animalelor pentru participarea la acţiunile prevăzute la pct.43. Reprezentanţii asociaţiilor şi fundaţiilor pentru protecţia animalelor care participă la examinarea medicală trebuie să aibă studii de specialitate în acest domeniu.

**44.1.** Şeful Serviciului are obligatia să comunice informaţiile cu privire la acţiunile de capturare, adăpostire, deparazitare, vaccinare, sterilizare şi revendicare sau adopţie a cîinilor fără stăpîn, asociaţiilor obşteşti şi fundaţiilor pentru protecţia animalelor înregistrate care au solicitat participarea la acţiunile prevăzute la pct. 43, prin orice mijloace de informare, inclusiv electronice.

**44.2.** Reprezentanţii asociaţiilor şi fundaţiilor pentru protecţia animalelor care participa la activităţile prevăzute la pct.43 au obligaţia de a nu perturba buna desfăşurare a activităţilor respective.

**Examinarea medicală a cîinilor bolnavi**

**45.** Cîinii fără stăpîn cu semne clinice de boală sunt înregistraţi şi examinaţi medical cu prioritate la sosirea în Azil.

**46.** Evaluarea stării de sănătate a cîinilor fără stapîn cazaţi în Azil se face periodic, de câte ori este necesar.

**47.** Medicul veterinar evaluează starea generală de sănătate a cîinilor cazaţi în Azil.

**48.** Şeful serviciului are obligaţia să asigure ca documentele care dovedesc efectuarea examenelor medicale, precum şi rezultatele respectivelor examene să fie arhivate împreună cu fişa de observaţie a cîinelui fără stăpîn şi păstrate pentru o perioadă de 3 ani.

**Sterilizarea şi vaccinarea cîinilor**

**49.** Şeful serviciului are obligaţia să asigure sterilizarea cîinilor de rasă sau metişii revendicaţi, adoptaţi sau menţinuţi în Azil, precum şi femelele gestante.

**50.** Sterilizarea, a femelelor revendicate, adoptate sau menţinute în Azil se realizează cu prioritate.

**51.** Cîinii fără stăpîn din Azil nu vor fi sterilizaţi în situaţia în care sunt revendicaţi sau adoptaţi în primele 3 zile de la capturare.

**52.** Sterilizarea cîinilor fără stăpîn de rasă sau metişi revendicaţi, adoptaţi sau menţinuţi în adapost se realizează în mod obligatoriu; sterilizarea se va realiza prin orhidectomie pentru masculi şi ovariohisterectomie pentru femele.

**53.** Efectuarea operaţiunii de sterilizare este consemnată în paşaportul pentru animale de companie şi în Registrul de evidenţă al cîinilor cu stăpîn de către medicul veterinar

**54.** Este interzisă sterilizarea cîinilor de rasă sau a metişilor a căror stare de sănătate nu permite efectuarea respectivei operaţii medicale, precum şi a cîinilor utilitari.

**55.** Motivele medicale veterinare ale exceptării cîinilor de la sterilizare trebuie menţionate de medicul veterinar, în modul stabilit.

**Evidenţele obligatorii în Azil**

**56.** Şeful serviciului are oblgaţia ca la sediul Azilului să ţină o evidenţă a tuturor măsurilor sanitar-veterinare efectuate.

**57.** În registre speciale, vizate de medicul veterinar, trebuie consemnate în mod obligatoriu următoarele date: numărul unic de înregistrare, data şi locul capturării, data şi ora cazării în Azil, caracteristicile individuale ale animalului, numărul de cîini fără stăpîn prinşi, revendicaţi, adoptaţi, menţinuţi în Azil, numărul de identificare, numarul fişei de adopţie, data deparazitării, data vaccinării antirabice, data sterilizării.

**58.** Registrele speciale în care sunt consemnate datele prevăzute la pct. 57 sunt gestionate conform procedurilor stabilite.

**59.** Şeful serviciului va asigura la sediul Azilului existenta următoarelor evidenţe: registru ambulatoric, registru de evidenţă a medicamente, registru epizootic.

**60.** Şeful serviciului are obligaţia să păstreze Registrele speciale si Registrele de evidenta pe o perioadă de 3 ani şi care vor fi puse la dispoziţia autorităţilor competente atunci cînd se efectuează inspecţiile oficiale sau la cererea acestora.

**Finanţarea Serviciul de supraveghere şi îngrijire a animalelor fără stăpîn**

**61.** Finanţarea cheltuielilor curente de funcţionare a serviciului, reprezentînd cheltuieli de personal, cheltuieli privind activitatea de capturare şi transport a cîinilor, cheltuieli privind deparazitarea, vaccinarea, sterilizarea, identificarea şi înregistrarea tuturor cîinilor fără stăpîn din Municipiul Orhei, etc., se asigură de către Consiliul Local al Municipiului Orhei, prin alocarea fondurilor financiare, în limita bugetului local anual.

**62.** Finanţarea şi realizarea investiţiilor pentru reabilitarea, modernizarea şi dezvoltarea Azilului, care se realizează atît din fonduri proprii, cît și cele cu titlu gratuit rămân în proprietatea UTA Orhei.

**Drepturile şi obligaţiile Serviciului de supraveghere**

**şi îngrijire a animalelor fără stăpîn**

**63.** Serviciul de supraveghere şi îngrijire a animalelor fără stăpîn are următoarele drepturi:

1. să încaseze, de la persoanele care revendică prin intermediul contabilităţii Primăriei mun. Orhei contravaloarea serviciilor prestate, corespunzător cantităţii şi calităţii acestora;
2. să propună Consiliului Local al Municipiului Orhei ajustarea periodică a preţurilor şi a tarifelor în funcţie de evoluţiile intervenite în costurile de operare;

**64.** Serviciul de supraveghere şi îngrijire a animalelor fără stăpîn are următoarele obligaţii:

1. să presteze servicii de calitate în conformitate cu prevederile prezentului Regulament;
2. să furnizeze autorităţii administraţiei publice locale informaţiile solicitate şi să asigure accesul la toate informaţiile necesare verificării şi evaluării funcţionării şi dezvoltării serviciului, în conformitate cu prevederile legale în vigoare;
3. să pună în aplicare metode performante de managemet care să conducă la reducerea costurilor de operare;
4. să deţină autorizaţia sanitar-veterniară de funcționare, eliberată de Agenția teritorială pentru siguranța alimentelor;
5. să respecte normele de protecţia muncii şi să ia măsurile privind igiena şi siguranţa la locul de muncă;
6. să efectueze întreţinerea şi reparaţiile curente, astfel încît să menţină funcţionalitatea permanent;
7. să propună Consiliului Municipal Orhei scoaterea din funcţiune a mijloacelor fixe;
8. să respecte condiţiile impuse de natura bunurilor (medicamente etc.);
9. de raportare săptămînală şi/sau la necessitate a activităţilor desfăşurate în cadrul Azilului la Primăria mun. Orhei.

**Drepturile şi obligaţiile utilizatorilor**

**65.** Utilizatorii serviciului de supraveghere şi îngrijire a animalelor fără stăpîn au următoarele drepturi:

1. acces neîngrădit la informaţiile publice privind Serviciul de supraveghere şi îngrijire a animalelor fără stăpîn;
2. garantarea accesului şi dreptului de a beneficia de serviciul pentru gestionarea cîinilor fără stăpân din aria de acoperire;
3. de a beneficia de prevederile hotărîrilor şi deciziilor cu privire la Serviciul de supraveghere şi îngrijire a animalelor fără stăpîn.

**66.** Utilizatorii serviciului de supraveghere şi îngrijire a animalelor fără stăpîn au următoarele obligaţii:

1. de a respecta prevederile deciziilor adoptate de Consiliul Municipal Orhei, referitoare la activitate Serviciului de supraveghere şi îngrijire a animalelor fără stăpîn şi prezentului regulament.

**Dispoziţii finale**

**67.** Sunt interzise orice activităţi ce au drept scop perturbarea sau blocarea bunei desfăşurări a acţiunilor întreprinse de Şeful serviciului de supraveghere şi îngrijire a animalelor fără stăpîn, în conformitate cu prezentul Regulament.

**68.** Ansamblul măsurilor de protecţie a animalelor fără stăpîn, precum şi de prevenire a apariţiei sau creşterii numărului animalelor din această categorie, va fi iniţiat de Şeful serviciului, coordonat şi controlat de autoritatea publică a Primăriei Municipiului Orhei, în colaborare cu reprezentanţii Secţiei Sănătate şi Bunăstarea Animală a Direcţiei Raionale pentru Siguranţa Alimentelor Orhei, precum şi cu organizaţiile de protecţie a animalelor sau orice persoană fizică sau juridică care îşi manifestă dorinţa de a se implica, pe baza unui program/proiect comun, care va fi conceput şi implementat în raport cu condiţiile concrete existente.

**69.** Prevederile prezentului Regulament vor fi actualizate în funcţie de modificările şi completările aduse legislaţiei în vigoare incidente în materie.

**70.** Prezentul Regulament poate fi modificat prin decizia Consiliului Municipal Orhei.

**Anexele nr. 1-6 fac parte integrantă din prezentul Regulament.**

**Anexa nr. 1**

**CONDIŢII MINIME**

**pentru funcţionarea Azilului pentru cîini**

**Cazarea animalelor în Azilul Serviciului pentru supravegherea şi îngrijirea animalelor fără stăpîn din Municipiul Orhei**

1. Animalele trebuie să fie separate pentru a se reduce stresul asupra lor şi pentru a controla bolile.

2. Animalele vor fi separate pe următoarele criterii:

a) stare de sănătate;

b) vârsta;

c) sex;

d) grad de agresivitate.

Femelele care alăptează vor fi cazate împreună cu puii.

3. Pardoselile trebuie să fie făcute din materiale care pot fi uşor curăţate şi dezinfectate.

4. Materialele utilizate pentru pereţii cuştilor pot fi următoarele:

a) cărămida tencuită şi vopsită;

b) metal incastrat în beton;

c) beton;

d) plasă de sîrmă.

5. Cuştile exterioare pot fi confecţionate din plasă pe stîlpi metalici sau din lemn.

6. Azilul trebuie sa aibă instalaţii corespunzătoare pentru depozitarea încărcăturii de deşeuri zilnice.

7. Trebuie să existe un control în ceea ce priveşte încălzirea, ventilaţia şi umiditatea corespunzătoare, în vederea asigurării confortului animalelor.

8. Cuştile exterioare trebuie să fie acoperite în mod obligatoriu. Toate terenurile de alergare în aer liber, în cazul în care acestea există, trebuie să fie dotate cu gard şi porţi cu lacăte pentru a împiedica îndepărtarea neautorizata a cîinilor.

9. Spaţiile pentru adăpostire trebuie să fie cușca sau ansamblul de cuști de dimensiuni corespunzătoare pentru cîinii de talie mare, mijlocie și mică. Cuştile pentru adăpostirea animalelor trebuie să fie alese în funcţie de talia animalului.

10. Locurile împrejmuite trebuie sa aibă următoarele dotări:

a) să existe apă potabilă în permanenţă;

b) vasele de apă să fie curate şi dezinfectate zilnic şi întotdeauna înaintea aducerii unui nou animal în cuşcă;

c) vasele pentru alimentare să fie aşezate astfel încât cîinii să nu poată urina sau defeca în ele şi să poată fi curaţate şi dezinfectate uşor;

d) dacă spaţiile nu sunt încalzite, se pun în mod obligatoriu scînduri pentru odihnă şi culcuşuri;

e) pentru culcuşurile cîinilor tineri se vor folosi paturi, prosoape, cutii de carton, care pot fi curaţate şi dezinfectate uşor.

11. Trebuie să fie asigurat suficient spaţiu pentru ca personalul să lucreze comod.

13. Azilul va fi dotat cu spaţiu pentru activitatea personalului veterinar, cu respectarea normelor sanitare veterinare în vigoare. În acest spaţiu se va desfăşura intervenţiile chirurgicale de castrare a animalelor.

**Controlul bolilor**

1. Zilnic fiecare animal va fi examinat clinic, iar orice eveniment medical va fi înregistrat în fişa individuală şi în registrul respectiv.

2. Examinarea se va face de către medicul veterinar al Azilului.

3. Se va instrui fiecare membru al personalului sa recunoască semnele de boala şi să le aducă la cunoştinţa personalului veterinar.

**Hranirea cîinilor şi curăţenia Azilului**

1. Căţeii în vârsta de pînă la 6 luni vor fi hrăniţi de 3 ori pe zi cîte 50 gr la 1 kg greutate vie, iar cîinii în vîrsta de peste 6 lui vor fi hrăniţi de două ori pe zi cîte 100 gr la 1 kg greutate vie. Cîinii peste un an vor fi hrăniţi o data pe zi. Apă vor avea permanent.

2. Hrana trebuie să fie întotdeauna proaspăta. Hrana va fi administrată individual şi supravegheat.

3. Toate cuştile, boxele şi spaţiile închise vor fi spălate şi dezinfectate zilnic.

4. Fiecare spaţiu de cazare va fi curăţat şi dezinfectat înainte de intrarea unui nou animal.

5. În timpul curăţeniei se va evita contactul apei sau al dezinfectantului cu animalele.

**Vehiculele**

1. Azilul trebuie sa aibă unul sau mai multe vehicule pentru capturarea şi transportul cîinilor.

2. Vehiculele trebuie să ofere cîinilor siguranţă, securitate, protecţie şi aerisire adecvată. Fiecare cîine trebuie să aibă o cuşcă separată. Trebuie sa existe o cuşcă separată pentru cîinii bolnavi.

3. Vehiculele trebuie să fie curate şi vizibil marcate cu denumirea Serviciului şi cu numărul de telefon.

4. Vehiculul trebuie să posede următorul echipament: plasă, scară, cuşti metalice, instrumente pentru prindere, trusă de prim-ajutor.

5. Şoferii vehiculelor trebuie să fie instruiţi să acorde ajutor cîinilor bolnavi şi răniţi.

**Anexa nr. 2**

**NORME**

**privind capturarea şi transportul cîinilor**

**A.Capturarea cîinilor**

1. Capturarea cîinilor se va face de către personalul Serviciului pentru supravegherea şi îngrijirea animalelor fără stăpân din Municipiul Orhei, care trebuie să fie format din persoane instruite în acest sens.

2. Capturarea cîinilor nu se va face prin aplicarea unui tratament brutal. Personalul angajat pentru capturarea cîinilor fără stăpîn va fi înștiințat despre necesitatea vaccinării antirabic.

3. Personalul Serviciului care captureaza cîinii vor lucra în echipe de cîte doi plus şoferul mijlocului de transport şi vor purta echipament de protecţie adecvat.

4. Personalul calificat poate captura cîinii cu crose speciale sau cu plase. Pentru capturarea cîinilor se vor folosi crosele speciale. De asemenea, cîinii mai pot fi capturaţi cu ajutorul cuştilor-capcană, în care se introduce mîncare şi care sunt dotate cu uşi mobile care cad după intrarea cîinelui în cuşcă, aflate pe sol şi apoi încărcate în autovehicul.

5. Cîinii foarte agresivi, situaţi în spaţii inaccesibile sau suspecţi de a fi turbaţi, pot fi imobilizaţi prin metode adecvate, cu respectarea legislaţiei sanitar-veterinare.

6. Armele de captură nu pot fi utilizate pentru capturarea căţeilor, aceştia putînd fi răniţi grav.

**B.Transportul cîinilor**

1. Cîinii docili pot fi transportaţi pînă la Azil în vehicule închise de tip camioneta. Cîinii se vor transporta în cuşti individuale.

2. Se va utiliza un sistem care sa reducă la minimum manipularea directă a animalului.

3. Cuştile pentru transportul animalelor trebuie să fie alese în funcţie de talia animalului. Cuşca trebuie să fie întotdeauna mai lungă decât corpul animalului. Aceste cuşti trebuie să fie fabricate din materiale solide pentru a rezista la uzura. Se pot utiliza şi cuşti din material plastic.

4. Vehiculele trebuie să fie bine ventilate şi să protejeze animalele împotriva intemperiilor naturii.

**Anexa nr. 3 a)**

**FORMULAR DE ADOPŢIE / REVENDICARE**

Serviciul de supraveghere şi îngrijirea a animalelor fără stăpîn

Adresa: mun. Orhei, strada Valeriu Cupcea nr. 18

**DECLARAŢIE-ANGAJAMENT**

**(persoane fizice)**

nr. \_\_\_\_ din \_\_\_\_.\_\_\_\_.20\_\_\_

Subsemnatul(a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

domiciliat(a) în \_\_\_\_\_\_\_\_\_\_\_\_\_\_\_\_\_\_\_\_\_\_\_\_,str.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nr.\_\_\_\_\_, bl.\_\_\_\_\_,et.\_\_\_\_,ap.\_\_\_\_,sc.\_\_\_\_\_\_, în sat. (com.), oraş (mun.)  \_\_\_\_\_\_\_\_\_\_\_\_\_

telefon\_\_\_\_\_\_\_\_\_\_\_\_\_\_\_\_\_\_\_, posesor/posesoare al/a B/Identitate seria \_\_\_\_\_\_ nr. \_\_\_\_\_\_\_\_\_\_\_\_, eliberat(ă) de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ la data de \_\_\_.\_\_\_.\_\_\_\_\_\_ mă angajez să adopt/revendic cîinele cu numărul de identificare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ adăpostit de Serviciul pentru supravhegherea şi îngrijirea animalelor fără stăpîn din municipiul Orhei, în următoarele condiţii:

1. Să respect normele de îngrijire şi hrănire a cîinelui, precum şi Regulile de întreţinere a cîinilor şi pisicilor pe teritoriul mun. Orhei, aprobate prin Decizia Consiliului Municipal Orhei nr. 7.18 din 24.10.2014;

2. Să nu abandonez cîinele.

3. Să achit taxa care reprezintă cheltuielile medicale şi de întreţinere aferente cazării cîinelui (*taxa se achită* *în caz de revendicare*).

Data\_\_\_.\_\_\_.20\_\_\_

Semnătura persoanei care adoptă/revendică,

\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura Şefului

Serviciului pentru supravhegherea

şi îngrijirea animalelor fără stăpîn din municipiul Orhei

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Anexa nr. 3 b)**

**FORMULAR DE ADOPŢIE / REVENDICARE**

**(persoane juridice)**

Serviciul de supraveghere şi îngrijirea a animalelor fără stăpîn

Adresa: mun. Orhei, strada Valeriu Cupcea nr. 18

Societatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_, str.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nr.\_\_\_\_\_\_, în sat. (com.), oraş (mun.) \_\_\_\_\_\_\_\_\_\_\_\_\_\_\_\_, telefon \_\_\_\_\_\_\_\_\_\_\_\_\_\_\_\_\_\_\_\_\_\_, înregistrată la Camera Înregistrării de Stat\_\_\_\_\_\_\_\_\_\_\_\_\_\_\_\_ sub nr.\_\_\_\_\_\_\_\_\_\_\_\_\_\_\_\_\_\_\_\_ reprezentată de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, legitimat cu B/Identitate seria \_\_\_\_\_\_nr.\_\_\_\_\_\_\_\_\_\_\_, eliberat(ă) de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ la data de \_\_\_\_.\_\_\_\_.\_\_\_\_\_\_, se angajează să adopte/revendice un număr de \_\_\_\_\_\_\_\_\_\_\_\_\_\_\_\_\_\_\_cîini, identificaţi cu numerele de identificare\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, adăpostiţi de Serviciul pentru supravhegherea şi îngrijirea animalelor fără stăpîn din municipiul Orhei, în următoarele condiţii:

1. Să respect normele de îngrijire şi hrănire a cîinelui, precum şi Regulile de întreţinere a cîinilor şi pisicilor pe teritoriul mun. Orhei, aprobate prin Decizia Consiliului Municipal Orhei nr. 7.18 din 24.10.2014;

2. Să nu abandonez cîinele;

3. Să achit taxa care reprezintă cheltuielile medicale şi de întreţinere aferente cazării cîinelui (*taxa se achită* *în caz de revendicare*).

Data\_\_\_.\_\_\_.20\_\_\_

Semnătura persoanei juridice care adoptă/revendică,

\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura Şefului

Serviciului pentru supravhegherea

şi îngrijirea animalelor fără stăpîn din municipiul Orhei

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Anexa nr. 4**

**FORMULAR INDIVIDUAL DE CAPTURARE**

**1. Informaţii despre cîine**

a) Numărul de identificare (dacă există)

b) Rasa

c) Sex: M F

d) Culoare

e) Semne particulare

f) Talie: [] mică (sub 10 kg)

[] mijlocie (11-20 kg)

[] mare: (peste 20 kg)

g) Stare generală: [] foarte gravă

[] gravă

[] moderată

[] bună

[] foarte bună

**2. Informaţii privind capturarea:**

a)Ziua ......... luna ....... anul ......................

b)Locul capturării: Zona/cartierul ............ Strada ................

c)Ora capturării:

**3. Informaţii privind echipa de capturare:**

Indicativ mijloc de transport .........................................

Numele ........................ Prenumele ...................... Semnătura ..................

**Anexa nr.5**

**INFORMAŢII MINIME**

**privind cîinele fără stăpîn intrat în Azil**

**1. Informaţii despre cîine** (conform Formularului individual de capturare)

**2. Informaţii privind capturarea şi echipa de capturare** (conform Formularului individual de capturare)

**3. Informaţii privind cazarea:**

a) numărul unic de identificare atribuit la intrarea în Azil;

b) data şi ora cazării în Azil;

c) caracteristicile individuale ale animalului;

d) numărul unic al cuştii;

e) starea de sănătate a animalului:

1. clinic sănătos []

2. semne clinice []

**4. Informaţii referitoare la adopţie:**

a) nr. de identificare;

b) numărul fişei de adopţie.

**5. Informaţii medicale:**

a) data deparazitării;

b) data vaccinării antirabice;

c) data sterilizării;

**6. Medic Veterinar**

Numele ........................ Prenumele ......................

Semnătura ..................

**Anexa nr.6**

**Registrul de evidenţă**

**a cîinilor fără stapîn capturaţi de pe raza Municipiului Orhei**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. crt.** | **Data capturării** | **Sex** | **Adresă** | **Caracteristici** | **Număr unic de identificare** | **Microcip/ crotaliu** | **Note** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |